La Universitat de València aconsegueix 11 medalles en els Campionats d'Espanya Universitaris 2025 de lluita i karate

## La Universitat de València aconsegueix 11 medalles en els Campionats d'Espanya Universitaris 2025 de lluita i karate

La Universitat de València ha aconseguit una destacada actuació en els Campionats d'Espanya Universitaris (CEUs) 2025 en les disciplines de lluita i karate, celebrats a Madrid. Els equips de la UV han demostrat una vegada més el seu alt nivell competitiu, sumant un total d'11 medalles, a més d'aconseguir la segona posició en la classificació general per universitats en karate.

### **Lluita: tres medalles individuals i bronze per equips**

En la modalitat de lluita, la Universitat de València ha aconseguit una destacada actuació amb tres medalles de bronze individuals i una més en la classificació per equips femenins.

Aquest èxit ha sigut possible gràcies a l'excel·lent participació de tres estudiants que han sabut compaginar amb dedicació els seus estudis universitaris amb l'esport de competició. **Alba Abellán**, del grau en Filosofia, **Raquel Ojeda**, estudiant de Medicina, i **Cristina Torres**, del doble grau en ADE i Dret, han sigut les representants que han pujat al podi, aportant un important reconeixement tant individual com col·lectiu.

El seu esforç també s'ha vist reflectit en el resultat per equips, on el conjunt femení de lluita de la UV ha obtingut una meritòria medalla de bronze, consolidant així la presència de la Universitat de València entre les millors del panorama universitari nacional en aquesta disciplina.

### **Karate: huit medalles individuals i subcampionat per universitats**

En la disciplina de karate, la participació de l'equip de la Universitat de València ha sigut especialment destacada, aconseguint un total de huit medalles en diferents categories.

En kata femení, **María Sanfrancisco** i **Alba Ruiz** van pujar al podi amb sengles medalles de bronze, reflex de la qualitat tècnica de les representants de la UV en aquesta modalitat. En kumite masculí, **David Sanmartín** es va alçar amb la medalla de plata en la categoria de -60 kg, mentre que **Iván Ferrer** va obtindre el bronze en -84 kg. Per part seua, el kumite femení també va aportar resultats molt positius: **Paula Sigüenza** va aconseguir el bronze en -50 kg, **Insaf Bentama Serroukh** es va proclamar subcampiona en -55 kg amb una medalla de plata, i **María Hidalgo** va completar el medaller amb un bronze en la categoria de -68 kg.

Aquest conjunt de resultats va permetre a la Universitat de València aconseguir la plata en la classificació general per universitats, consolidant la seua posició com a referent nacional en aquesta disciplina.

Des de la Universitat de València felicitem a tots i totes les participants per la seua dedicació, esforç i esperit esportiu, i reafirmem el nostre compromís amb l'esport universitari com a eina de formació integral del nostre alumnat.

Arxivat en:

##

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar